CELEX: 62018TN0605
Language: et
Date: 2018-10-08 00:00:00
Title: Kohtuasi T-605/18: 8. oktoobril 2018 esitatud hagi – ZF versus komisjon

17.12.2018   
            
            
               ET
            
            
               Euroopa Liidu Teataja
            
            
               C 455/27
            
         
      8. oktoobril 2018 esitatud hagi – ZF versus komisjon
      (Kohtuasi T-605/18)
      (2018/C 455/36)
      Kohtumenetluse keel: prantsuse
      
         Pooled
      
      
         Hageja: ZF (esindaja: advokaat: J.-N. Louis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada tagasiulatuvalt 6. märtsist 2015 komisjoni 30. novembri 2017. aasta otsus, millega määrati kindlaks hageja pensioniõigused, ja 31. jaanuari 2018. aasta otsus nõuda tagasi nii-öelda alusetult makstud summad;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  —
               
               
                  Esimene väide, et selle akti tagasivõtmine, millega subjektiivsed õigused anti, on õigusvastane, kuna hageja õigused määrati kindlaks tema tööleasumisel Euroopa välisteenistusse 1. oktoobril 2011 Euroopa Liidu muude teenistujate teenistustingimuste artikli 15 lõikega 1 kooskõlas. Hageja leiab seega, et nimetatud otsus on õiguspärane ning seda ei saa tagasi võtta, või et see otsus on küll õigusvastane, kuid otsuse tagasivõtmine võib toimuda üksnes mõistliku aja jooksul.
               
            
                  —
               
               
                  Teine väide, et on rikutud õigusnormi, kuna otsus võtta hageja tööle palgaastme AD12 palgajärku 8 ajutise teenistujana koos staažiga palgajärgus 1. novembrist 2007 oli õiguspärane otsus ning vastas pooltevahelisele lepingule ning seda ei saa õiguspäraselt tagasi võtta ja asendada otsusega, millega kohaldatakse paranduskoefitsienti, mille tulemusel hageja töötasu tunduvalt väheneb.
               
            
                  —
               
               
                  Kolmas väide, et komisjon on teinud ilmse hindamisvea, kui ta otsustas, et hageja täidab sektori juhataja taseme tööülesandeid.
               
            
                  —
               
               
                  Neljas väide, et on rikutud põhjendamiskohustust, kuna vaidlustatud otsuseid ei ole asjakohaselt kuidagi põhjendatud.
               
            
                  —
               
               
                  Viies väide, et on rikutud Euroopa Liidu ametnike personalieeskirjade artiklit 85, kuna hagejat ei teavitatud selle otsuse võimalikust õigusvastasusest, millega määrati kindlaks tema õigused Euroopa välisteenistusse asumisel.